b'\n_START_ARTICLE_\nBushid\xc5\x8d\n_START_PARAGRAPH_\nEn la tradici\xc3\xb3 japonesa, el bushid\xc5\x8d (\xe6\xad\xa6\xe5\xa3\xab\xe9\x81\x93) \xc3\xa9s un terme tradu\xc3\xaft com "el cam\xc3\xad del guerrer". \xc3\x89s un codi \xc3\xa8tic estricte i particular on molt samurais entregaven les seves vides, que exigia lleialtat i honor fins a la mort. Si un samurai fallava en mantenir el seu honor podia recobrar-lo practicant el seppuku (su\xc3\xafcidi). Es diu que des de petit, el bushido era inculcats als japonesos de classe dirigent fins i tot abans de deixar el pit de la mare.\n_START_SECTION_\nFonts\n_START_PARAGRAPH_\nAquest codi moral t\xc3\xa9 dues fonts principals:\n_START_SECTION_\nBudisme\n_START_PARAGRAPH_\nEl Budisme atorgava al guerrer un esto\xc3\xafcisme ple i fort que acompanyava al samurai fins als \xc3\xbaltims dies de la seva vida. el Bushi \xc3\xa9s amic de la mort i confiat amb el dest\xc3\xad, ofereix en el seu car\xc3\xa0cter un total menyspreu aquells samurais que careixien de valor a l\'hora de morir. En paraules del Pr\xc3\xadncep de Mito, "Qualsevol pot introduir-se en el m\xc3\xa9s igualat de la batalla i morir. \xc3\x89s f\xc3\xa0cil per un poca cosa, per\xc3\xb2 per un samurai \xc3\xa9s verdaderament decisiu en la justa equanimitat i verdader valor saber viure quan ha de viure, i morir quan ha de morir". El budisme ofereix al Bushido un m\xc3\xa8tode de contemplaci\xc3\xb3 subjacent a un fenomen que posava al guerrer en harmonia amb l\'absolut.\n_START_SECTION_\nXintoisme\n_START_PARAGRAPH_\nPer l\'altra banda el Xintoisme atorga al bushido valors \xc3\xa8tics d\'afinitat i amor per totes les coses vives, i una profunda ensenyan\xc3\xa7a de la lleialtat per un sobir\xc3\xa0 en el seu aspecte m\xc3\xa9s tradicional. El Xintoisme creia que en la puresa de l\'innat amb el que no cabia en ell, cabia en el pecat original. Les obres de Mencio i Confuci eren les principals ensenyances per als joves samurais i una interessant pauta de resoluci\xc3\xb3 per assumptes majors.'